

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-20-1

Ivanić-Grad, 04. veljače 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o donošenju II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**O D L U K E**

**o donošenju**

**II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određujese Sandra Abramović, voditeljica Odsjeka za komunalno gospodarstvo, komunalnu infrastrukturu i prostorno planiranje

S poštovanjem,

GRADONAČELNIK:

Javor Bojan Leš, dr.vet.med.

Na temelju odredbe članka 109., stavka 6. Zakona o prostornom uređenju (NN broj 153/13, 65/17, 114/18 i 39/19) i odredbe članka 35. Statuta Grada Ivanić-Grada (Službeni glasnik Grada Ivanić-Grada, broj 01/14 i 02/18), Gradsko vijeće Grada Ivanić-Grada na svojoj \_\_sjednici održanoj dana \_\_\_\_\_\_\_\_\_ godine, donijelo je

**ODLUKU O DONOŠENJU**

**II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec**

1. **IZREKA O DONOŠENJU PLANA**

**Članak 1.**

1. Donosi se II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec (u daljnjem tekstu Plan), izrađen od tvrtke „URBING“ d.o.o. iz Zagreba, broj elaborata A-708/2019.
2. Obuhvat, ciljevi i program izrade Plana određeni su Odlukom o izradi Plana objavljenom u Službenom glasniku Grada Ivanić-Grada br. 04/19.

**Članak 2.**

1. Sastavni dio ove Odluke je elaborat Plana koji se sastoji od tekstualnog i grafičkog dijela.

1. Tekstualni dio plana sastoji se od odredbi za provođenje i obrazloženja.
2. **ODREDBE ZA PROVOĐENJE PLANA**

**Članak 3.**

1. U Članku 1. točka 1. mijenja se i glasi:

**„Građevina** je građenjem nastao i s tlom povezan sklop, izveden od svrhovito povezanih građevnih proizvoda sa, ili bez instalacija, sklop s ugrađenim postrojenjem, samostalno postrojenje povezano s tlom, ili sklop nastao građenjem;“

1. U Članku 1. u točki 3. riječ „zaravnatog“ zamjenjuje se rječju „zaravnanog“.
2. U Članku 1. točka 9. mijenja se i glasi:

„**Građevinska (bruto) površina zgrade** je zbroj površina mjerenih u razini podova svih dijelova (etaža) zgrade (Po, S, Pr, K, Pk) sukladno odredbama Pravilnika o načinu izračuna (bruto) površine zgrade (Narodne novine broj 93/2017);“

1. U Članku 1. točka 24. se briše
2. U Članku 1. točka 30. mijenja se i glasi:

„**Komunalna infrastruktura** su građevine namijenjene opskrbi pitkom vodom, odvodnji i pročišćavanju otpadnih voda, održavanju čistoće naselja, sakupljanju i obradi komunalnog otpada, te ulična rasvjeta;“

1. U Članku 1. iza točke 39. dodaje se nova točka 40. koja glasi:

„**Posebni uvjeti** su uvjeti za građenje koje u slučaju propisanom posebnim propisom u svrhu provedbe tog propisa javnopravno tijelo utvrđuje u postupku koji je propisan Zakonom o gradnji, odnosno Zakonom o prostornom uređenju, osim uvjeta priključenja, uvjeta koji se utvrđuju u postupku procjene utjecaja na okoliš, postupku ocjene o potrebi procjene utjecaja na okoliš i u postupku ocjene prihvatljivosti zahvata na ekološku mrežu.“

**Članak 4.**

U Članku 2. iza stavka (3) dodaje se novi stavak (4) koji glasi:

„(4) Unutar obuhvata plana, odgovarajućom odlukom predstavničkog tijela sukladno Zakonu o unapređenju poduzetničke infrastrukture, osnivaju se poduzetničke zone prema potrebama grada. Površina poduzetničke zone, popis svih parcela u obuhvatu zone i ostalo, definiraju se odlukom predstavničkog tijela.“

**Članak 5.**

Članak 3. mijenja se i glasi:

„(1) Građevna čestica mora imati veličinu, površinu i oblik koji omogućava njeno funkcionalno i racionalno korištenje i gradnju u skladu s odredbama ovoga plana.

(2) Građevna čestica mora se nalaziti na uređenom građevinskom zemljištu,. Pod uređenim zemljištem se podrazumijeva da se građevna čestica nalazi uz sagrađenu javnu prometnu površinu te sa mogućnošću priključenja na komunalnu infrastrukturu (vodoopskrba, plinoopskrba, elektroopskrba, telekomunikacijski priključci te odvodnja otpadnih voda).

(3) Iznimno, građenje se može dopustiti i na neuređenom građevinskom zemljištu ukoliko su izdane građevinske dozvole za predmetnu prometnu i komunalnu infrastrukturu.“

**Članak 6.**

U Članku 9. stavak (1) mijenja se i glasi:

„(1) Prigodom planiranja, projektiranja i odabira pojedinih sadržaja i tehnologija moraju se osigurati propisane mjere i postupci iz zaštite okoliša i prirode (zaštita od buke, neugodnih mirisa, onečišćavanja zraka, zagađivanja podzemnih i površinskih voda i sl.), te isključiti one djelatnosti i tehnologije koje svojim postojanjem ili upotrebom, neposredno ili potencijalno, ugrožavaju život i rad ljudi, odnosno vrijednosti iznad dozvoljenih granica utvrđenih posebnim propisima zaštite okoliša u naselju.“

**Članak 7.**

1. U Članku 14. podstavak 5. se briše.
2. U Članku 14. podstavci od 6. do 14. postaju podstavci od 5. do 13.
3. U Članku 14. u podstavku 7. broj „6,0“ se zamjenjuje brojem „5,0“
4. U Članku 14. podstavak 8. mijenja se i glasi:

„Visina građevina može biti najviše tri etaže (P+2). Najveća dopuštena ukupna visina građevine je 15 metara. Unutar naprijed ograničene visine, građevine se mogu realizirati sa podrumom, suterenom ili potkrovljem.; Iznimno, dijelovi građevine mogu biti i viši ukoliko je to potrebno zbog odvijanja tehnološkoga procesa (dimnjak, filter, kran, smještaj visokih strojeva i sl.).“

**Članak 8.**

U članku 15. u točki 7. iza riječi „kamionska“ dodaje se „i autobusna“.

**Članak 9.**

1. U Članku 16. podstavak 5. se briše.
2. U Članku 16. podstavci od 6. do 14. postaju podstavci od 5. do 13.
3. U Članku 16. u podstavku 7. broj „6,0“ se zamjenjuje brojem „5,0“
4. U Članku 16. podstavak 8. mijenja se i glasi:

„Visina građevina može biti najviše tri etaže (P+2). Najveća dopuštena ukupna visina građevine je 15 metara. Unutar naprijed ograničene visine, građevine se mogu realizirati sa podrumom, suterenom ili potkrovljem.; Iznimno, dijelovi građevine mogu biti i viši ukoliko je to potrebno zbog odvijanja tehnološkoga procesa (dimnjak, filter, kran, smještaj visokih strojeva i sl.).“

**Članak 10.**

1. U Članku 18. podstavak 5. se briše.
2. U Članku 18. podstavci od 6. do 14. postaju podstavci od 5. do 13.
3. U Članku 18. u podstavku 7. broj „6,0“ se zamjenjuje brojem „5,0“
4. U Članku 18. podstavak 8. mijenja se i glasi:

„Visina građevina može biti najviše tri etaže (P+2). Najveća dopuštena ukupna visina građevine je 15 metara. Unutar naprijed ograničene visine, građevine se mogu realizirati sa podrumom, suterenom ili potkrovljem.“

**Članak 11.**

Naslov ispred Članka 20. mijenja se i glasi:

„3. UVJETI UREĐENJA ODNOSNO GRADNJE, REKONSTRUKCIJE I OPREMANJA PROMETNE, ELEKTRONIČKIH KOMUNIKACIJA I KOMUNALNE MREŽE S PRIPADAJUĆIM OBJEKTIMA I POVRŠINAMA“

**Članak 12.**

U Članku 22. stavak (1) mijenja se i glasi:

„Sve javne prometne površine unutar obuhvata Plana, na koje postoji neposredan pristup s građevnih čestica, moraju se projektirati, graditi i uređivati na način da se omogući vođenje komunalne infrastrukture (vodovod, odvodnja, plinska, elektroenergetska i telekomunikacijska mreža).“

**Članak 13.**

Članak 23. mijenja se i glasi:

„(1) Građevne čestice građevina infrastrukturnih sustava (mjerno-redukcijske stanice i slično) mogu imati minimalnu površinu jednaku tlocrtnoj veličini građevine.

(2) Veličina građevne čestice za trafostanicu određuje se u skladu s tipom trafostanice, uz uvjet da udaljenost trafostanice od granica susjednih čestica bude minimalno 1 m.

(3) Ukoliko se građevine iz stavka 1. ovog članka postavljaju na javnu površinu ili na građevnu česticu neke druge građevine, ne mora se formirati posebna građevna čestica.“

**Članak 14.**

U Članku 25. iza stavka (3) dodaju se stavci (4) i (5) koje glase:

„(4) Kod projektiranja, je potrebno primijeniti važeće propise Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17 i 70/19) i podzakonskih akata koji reguliraju područja sigurnosti cestovnog prometa.

(5) Ukoliko se određenim projektom mijenja postojeća regulacija prometa, potrebno je da prometni projekt novog uređenja prometa na određenoj prometnici dostaviti na prethodnu suglasnost Policijskoj upravi zagrebačkoj, temeljem odredbi Zakona o sigurnosti prometa na cestama.“

**Članak 15.**

1. U Članku 26. stavak (3) mijenja se i glasi:

„(3) Profili svih javnih prometnica na području obuhvata Plana prikazani su na kartografskom prikazu 2.A Prometna i ulična mreža. Iznimno je moguće izvesti i uži cestovni/ulični profil u odnosu na ovim Planom planirani pojas ukoliko se za to pokaže potreba (zbog prostornih ograničenja, postojećih infrastrukturnih vodova, posebnih uvjeta tijela ili pravnih osoba određenih posebnim propisima).“

1. U Članku 26. iza stavka (3) dodaje se stavak (4) koji glasi:

„(4) Uži ulični profil od onog određenog na kartografskom prikazu 2.A moguće je izvesti i na način da se umjesto obostrano planiranih biciklističkih i pješačkih staza projektira minimalno jednostrana pješačka i biciklistička staza.“

1. U Članku 26. stavci (4) do (7) postaju stavci (5) do (8).
2. U Članku 26. u stavku (6) briše se riječ: „parkiralište“

**Članak 16.**

U članku 28. stavak (2) mijenja se i glasi:

„(2) Planom se preporuča sadnja visokog zelenila unutar gospodarske namjene, uz trase prometnica, u širini od 3,0 do 5,0 m uz postojeću državnu cestu DC 43 te prometnice planirane kroz gospodarski dio područja radi formiranja zelene slike ulice i naselja.“

**Članak 17.**

U Članku 30. u stavku (3) broj „1,6“ mijenja se u broj „2,00“, a broj „0,75“ u broj „0,50“.

**Članak 18.**

U Članku 32. stavak (2) mijenja se i glasi:

„Smještaj potrebnog broja parkirališno-garažnih mjesta potrebno je predvidjeti na građevnoj čestici građevine.“

**Članak 19.**

U Članku 34. brišu se stavci (3) i (4).

**Članak 20.**

1. Naslov ispred Članka 35. mijenja se i glasi:

„3.2. UVJETI GRADNJE ELEKTRONIČKE KOMUNIKACIJSKE MREŽE“

1. Članak 35. mijenja se i glasi:

„(1) Postojeće i planirane građevine i elektroničke komunikacijske mreže prikazane su na kartografskom prikazu 2.B. Elektroničke komunikacije.

(2) Način gradnje elektroničke komunikacijske mreže prikazan je idejnim rješenjem elektroničke komunikacijske mreže. Pri izradi projekata za pojedine segmente elektroničke komunikacijske mreže unutar obuhvaćenog područja može doći do manjih odstupanja u tehničkom rješenju u odnosu na predloženo rješenje, ali bez promjene globalne koncepcije. Na promijenjena rješenja potrebno je prikupiti suglasnost od nadležne pravne osobe s javnim ovlastima.

(3) Planom nije predviđena obveza gradnje pošte na području Plana. Nove zgrade pošte (ukoliko se ukaže potreba) mogu se graditi u predjelima poslovne namjene (K2, K3) te proizvodne – pretežito zanatske namjene (I2) prema uvjetima za izgradnju koji su za te predjele utvrđeni ovim Planom.”

**Članak 21.**

1. Naslov ispred Članka 38. mijenja se i glasi:

„Uvjeti za smještaj elemenata elektroničke komunikacijske mreže na javnim površinama

1. U Članku 38. stavak (1) riječ „telekomunikacijske“ zamjenjuje se riječima: „elektroničke komunikacijske“

**Članak 22.**

U Članku 43. stavak (1) mijenja se i glasi:

„(1) Neposredno uz granicu obuhvata, na jugozapadnom dijelu, prolazi magistralni čelični plinovod profila 250 mm kojim upravlja Ivaplin d.o.o. Ivanić-Grad.“

**Članak 23.**

U Članku 46. iza stavka (3) dodaje se stavak (4) koji glasi:

„(4) Tijelo koje vodi upravni postupak izdavanja dozvola za zahvat u prostoru (provođenje dokumenata prostornog uređenja) i dozvola za gradnju građevina u zaštitnom koridoru dalekovoda ili prostoru u okruženju transformatorske stanice dužno je zatražiti posebne uvjete gradnje od nadležnog elektroprivrednog poduzeća/tvrtke (operator prijenosnog sustava ili operator distribucijskog sustava) u čijoj se nadležnosti nalazi postojeći ili planirani dalekovod/kabel ili transformatorska stanica”

**Članak 24.**

U Članku 47. u stavku (1) iza podstavka 4. dodaju se podstavci 5. i 6. koje glase:

„5. 10 kV – postojeća trasa – 10 m (5+5)

6. 10 kV – planirana trasa – 20 m (10+10)“

**Članak 25.**

U Članku 47a. stavak (5) mijenja se i glasi:

„(5) Točno definiranje trase i tehničkih obilježja priključnog dalekovoda/kabela i rasklopišta-trafostanice u sklopu prostora proizvođača iz obnovljivog izvora energije i kogeneracije bit će ostvarivo samo u pokrenutom upravnom postupku ishođenja lokacijske dozvole, po dobivenim pozitivnim uvjetima od strane ovlaštenog elektroprivrednog poduzeća/tvrtke (operator prijenosnog sustava ili operator distribucijskog sustava), a na osnovi nadležnosti mjesta priključenja (OV i TS visokog ili srednjeg napona). Priključak obnovljivog izvora energije i kogeneracije na elektroenergetsku mrežu koja je u nadležnosti operatora prijenosnog sustava definira se kao dio zahvata (faza/etapa) u okviru složene građevine – elektrane.“

**Članak 26.**

Članak 51a. mijenja se i glasi:

„(1) Za glavne magistralne cjevovode (veći promjer) preporuča se upotreba cijevi od nodularnog lijeva odnosno alternativno čeličnih cijevi adekvatno zaštićenih od korozije.

(2) Za sekundarnu vodoopskrbnu mrežu predlaže se upotreba plastičnih cijevi (posebice PEHD) te eventualno cijevi od nodularnog lijeva.“

**Članak 27.**

Članak 52. mijenja se i glasi:

„(1) Ovim Planom određene su trase i koridori za gradnju građevina i uređaja za odvodnju otpadnih, oborinskih i drugih voda.

(2) Sustav javne odvodnje predviđen je kao razdjelni sustav (odvojeno za otpadne i oborinske vode).

(3) Otpadne vode pročišćavaju se na središnjem uređaju za pročišćavanje otpadnih voda (koja se nalazi izvan obuhvata ovoga Plana).

(4) Izgradnja kolektora odvodnje utvrđena ovim Planom izvodit će se u skladu s posebnim uvjetima javnog isporučitelja vodne usluge odvodnje

(5) Trase postojećih i planiranih odvodnih kolektora ucrtane su na kartografskom prilogu 2.D. Vodnogospodarski sustavi.

(6) Oborinske vode iz zone gospodarske namjene i s prometnih površina sakupljaju se u sustav oborinske odvodnje i upuštaju u recipijent (lokalni vodotok). Odvodnju oborinskih voda s prometnica treba riješiti uzdužnim i poprečnim padovima nivelete te prikupiti u slivnike s taložnikom, odvesti u sustav oborinske odvodnje te upustiti u recipijent. Zagađenu oborinsku vodu s manipulativnih i radnih površina korištenih za obavljanje gospodarske djelatnosti, putem taložnika te separatora ulja i masti upustiti u sustav oborinske odvodnje ili voditi tako da se pri upuštanju u recipijent adekvatno pročiste. Čiste oborinske vode s krovova i ostalih površina odvesti u teren.

(7) Tehnološke otpadne vode su sve otpadne vode koje nastaju u tehnološkim postupcima i ispuštaju se iz gospodarskih građevina za obavljanje gospodarske djelatnosti, osim sanitarnih otpadnih voda i oborinskih onečišćenih voda. Uvjeti ispuštanja tehnoloških otpadnih voda vrijede i za otpadne vode koje nisu tehnološke, a koje nastaju obavljanjem gospodarske djelatnosti i ispuštaju se u sustav javne odvodnje u količini većoj od 30 m3 dnevno.

(8) Za tehnološke otpadne vode treba predvidjeti njihovo prethodno pročišćavanje prije priključenja na javni sustav odvodnje otpadnih voda. Prethodno pročišćavanje je predobrada otpadnih voda (tehnoloških, rashladnih, procjednih, oborinskih onečišćenih voda i ostalih otpadnih voda) sukladno zakonskim propisima i vodopravnim uvjetima.“

**Članak 28.**

Članak 53. mijenja se i glasi:

„(1) Ukoliko sustav javne odvodnje ne bude izgrađen do početka izgradnje gospodarskog predjela dozvoljava se privremena izgradnja sabirnih jama uz uvjet redovitog pražnjenja i održavanja istih koji propisuje javni isporučitelj vodne usluge odvodnje. Sabirna jama mora biti potpuno ukopana. Udaljenost sabirne jame od susjedne međe mora biti najmanje 1 metar, od uređaja i građevina za opskrbu pitkom vodom (bunari ili cisterne) najmanje 5 metara, a od poslovnih zgrada najmanje 5 metara.

(2) Nakon dovršetka izgradnje cjelovitog sustava odvodnje, sve građevine i građevinske parcele moraju se priključiti na mrežu u roku od 6 mjeseci.

(3) Priključenje na sustav javne odvodnje se izvodi putem priključnih okana, dubine prema općim uvjetima isporučitelja vodne usluge odvodnje. Točne pozicije crpnih stanica definirati će se glavnim ili izvedbenim projektom pojedine dionice sustava javne odvodnje.

(4) Vrsta cijevnog materijala, trase, dimenzije i položaj kolektora određuju se projektnom dokumentacijom u skladu s odredbama ovog Plana, prostornim mogućnostima i uvjetima nadležnih službi.

(5) Za ispuštanje otpadnih voda i za korištenje voda potrebno je zatražiti vodopravnu dozvolu od nadležne pravne osobe s javnim ovlastima («Hrvatske vode») te posebne uvjete građenja od ovlaštenog pružatelja usluge javne odvodnje.“

**Članak 29.**

Članak 54. mijenja se i glasi:

„(1) Na području obuhvata dolazi do prenamjene u korištenju prostora, poljoprivredno zemljište (livade, pašnjaci, ...) postaje građevinsko zemljište tako da dolazi i do povećanja stupnja zaštite od velikih voda.

(2) Za pripremu odnosno izradu dokumentacije na području UPU-a, za građenje novih i za rekonstrukciju postojećih građevina, za izvođenje regionalnih i detaljnih geoloških istraživanja i drugih radova koji se ne smatraju građenjem, a koji mogu trajno, povremeno ili privremeno utjecati na promjene vodnog režima, te za oblike korištenja voda i vodnog dobra za koje je potrebna koncesija, u skladu sa važećim zakonima i propisima potrebno je zatražiti i ishoditi vodopravne uvjete od strane "Hrvatskih voda.“

**Članak 30.**

Članak 65. mijenja se i glasi:

„(1) Zaštita voda provodi se sukladno posebnim propisima.

(2) Otpadne vode moraju se ispuštati u sustav javne odvodnje s uređajem za pročišćavanje otpadnih voda i na način propisan od nadležnog isporučitelja vodnih usluga.

(3) Otpadne vode gospodarskih pogona koje ne odgovaraju propisima o sastavu i kvaliteti voda, prije ispuštanja u javni odvodni sustav moraju se pročistiti predtretmanom do propisanog stupnja.

(4) Odvodnja i pročišćavanje oborinskih i otpadnih voda s planiranih prometnica i ulične mreže mora biti riješena projektnom dokumentacijom sukladno važećim pozitivnim propisima.“

**Članak 31.**

U Članku 67. stavak (3) mijenja se i glasi:

„(3) Radi omogućavanja spašavanja osoba iz građevina, kao i gašenja požara na građevinama i otvorenom prostoru, građevine moraju imati vatrogasne prilaze i površine za operativni rad vatrogasne tehnike u skladu s odredbama Pravilnika o uvjetima za vatrogasne pristupe (NN 35/94, 55/94 i 142/03).“

**Članak 32.**

U Članku 68. stavak (1) mijenja se i glasi:

„(1) Potrebno je osigurati potrebne količine vode za gašenje požara u skladu s odredbama Pravilnika o hidrantskoj mreži za gašenje požara (NN 8/06).“

**Članak 33.**

Članak 70. mijenja se i glasi:

„U skladu sa Zakonom o sustavu civilne zaštite (NN 82/15 i 118/18), sklanjanje ljudi unutar gospodarske zone osigurat će se korištenjem podrumskih i drugih pogodnih prostorija u građevinama koje su prilagođene za sklanjanje te komunalnih i drugih građevina ispod površine tla namijenjene javnoj uporabi kao što su garaže, trgovine i drugi pogodni prostori.“

**Članak 34.**

Članak 71. se briše.

**Članak 35.**

U Članku 74. stavak (2) mijenja se i glasi:

„Za provedbu Plana, osim ovih Odredbi, služe i odnosni tekstualni i grafički dijelovi Plana, Odredbe Prostornog plana uređenja Grada Ivanić Grada, Odredbe Zakona o prostornom uređenju, Zakona o gradnji te drugih zakonskih propisa.“

**Članak 36.**

Članak 75. mijenja se i glasi:

„Procjenu utjecaja na okoliš potrebno je izraditi za građevine i zahvate u prostoru koji su određeni posebnim propisima.“

**Članak 37.**

U Članku 77. iza stavka (2) dodaju se stavci (3) i (4) koje glase:

„(3) Zahvati u zaštitnom pojasu magistralnih plinovoda moraju se provoditi u skladu s Pravilnikom o tehničkim uvjetima i normativima za siguran transport tekućih i plinovitih ugljikovodika magistralnim naftovodima i plinovodima te naftovodima i plinovodima za međunarodni transport (Službeni list 26/85).

(4) U zaštitnom pojasu magistralnog plinovoda zabranjeno je graditi zgrade namijenjene stanovanju ili boravku ljudi. lznimno od navedenog pojasa 30 m lijevo i desno od osi plinovoda, moguće je zgrade namijenjene stanovanju ili boravku ljudi graditi u užem pojasu ako je gradnja već bila predviđena planom prije projektiranja plinovoda i uz posebnih mjera zaštite pri projektiranju i izvođenju radova.“

**III. POPIS KARTOGRAFSKIH PRIKAZA**

**Članak 38.**

(1) Grafički dio plana obuhvaća sljedeće kartografske prikaze:

1. Korištenje i namjena površina 1:2000

2.A. Prometna i ulična mreža 1:2000

2.B. Pošta i telekomunikacije 1:2000

2.C. Energetski sustavi 1:2000

2.D. Vodnogospodarski sustavi 1:2000

3.A. Oblici korištenja 1:2000

3.B. Način i uvjeti gradnje 1:2000

(2) Svi kartografski prikazi u cijelosti su zamijenjeni novim kartografskim prikazima istog pripadajućeg broja i naziva iz elaborata I. Izmjene i dopune Urbanističkog plana uređenja UPU-6 iz Odluke o donošenju I. Izmjene i dopune Urbanističkog plana uređenja UPU-6 zona gospodarske namjene na području Ivanić-Grad i Caginec (Službeni glasnik grada Ivanić-Grada broj broj 04/09, 08/13, 06/14, 09/14 - ispravak i 3/15 – pročišćeni tekst)

**IV. ZAVRŠNE ODREDBE**

**Članak 39.**

Elaborat plana iz članka 2. ove Odluke izrađen je u 8 (osam) istovjetnih izvornika plana, koji se čuvaju u:

* 1. Pismohrani Grada Ivanić-Grada
  2. Upravnom odjelu za komunalno gospodarstvo, prostorno planiranje, gospodarstvo i poljoprivredu (3 izvornika),
  3. Ministarstvu graditeljstva i prostornog uređenja, Zavodu za prostorni razvoj,
  4. Upravnom odjelu za prostorno uređenje, gradnju i zaštitu okoliša Zagrebačke županije – Odsjeku za prostorno uređenje i gradnju,
  5. Upravnom odjelu za prostorno uređenje, gradnju i zaštitu okoliša Zagrebačke županije – Odsjeku za prostorno uređenje i gradnju, Ispostava Ivanić-Grad
  6. Zavodu za prostorno uređenje Zagrebačke županije.

**Članak 40.**

1. Danom stupanja na snagu ove Odluke, prestaju važiti svi kartografski dijelovi elaborata: „I. Izmjene i dopune Urbanističkog plana uređenja UPU-6“ iz Odluke o donošenju I. Izmjene i dopune Urbanističkog plana uređenja UPU-6 zona gospodarske namjene na području Ivanić-Grad i Caginec (Službeni glasnik grada Ivanić-Grada broj 04/09, 08/13, 06/14, 09/14 - ispravak i 3/15 – pročišćeni tekst)
2. Postupci započeti po odredbama Odluke o donošenju I. Izmjene i dopune Urbanističkog plana uređenja UPU-6 zona gospodarske namjene na području Ivanić-Grad i Caginec (Službeni glasnik grada Ivanić-Grada broj broj 04/09, 08/13, 06/14, 09/14 - ispravak i 3/15 – pročišćeni tekst) do stupanja na snagu ove Odluke, dovršit će se po odredbama Odluke o donošenju I. Izmjene i dopune Urbanističkog plana uređenja UPU-6 zona gospodarske namjene na području Ivanić-Grad i Caginec (Službeni glasnik grada Ivanić-Grada broj broj 04/09, 08/13, 06/14, 09/14 - ispravak i 3/15 – pročišćeni tekst) ukoliko su povoljnije po stranku, te ukoliko nisu u suprotnosti sa Zakonom i posebnim propisima.

**Članak 41.**

Ova Odluka o donošenju stupa na snagu osmoga dana od dana objave u Službenom glasniku Grada Ivanić-Grada.

**Članak 42.**

Gradsko vijeće Grada Ivanić-Grada, koje je donijelo prostorni plan, dužno je objaviti pročišćeni tekst odredbi za provedbu prostornog plana i grafičkog dijela prostornog plana Odluke o donošenju II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec s Odredbama za provedbu Urbanističkog plana uređenja UPU-6 zona gospodarske namjene na području Ivanić-Grad i Caginec, a u skladu s odredbom članka 113. st. 3. Zakona o prostornom uređenju (NN 153/13, 65/17, 114/18 i 39/19).

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik

URBROJ: Gradskog vijeća

Ivanić-Grad,……… . Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o donošenju II. Izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec |
| **PRAVNI TEMELJ:** | Na temelju odredbe članka 109., stavka 6. Zakona o prostornom uređenju (NN broj 153/13, 65/17, 114/18 i 39/19) i odredbe članka 35. Statuta Grada Ivanić-Grada (Službeni glasnik Grada Ivanić-Grada, broj 01/14 i 02/18) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Izrada II. izmjena i dopuna Urbanističkog plana uređenja UPU-6 zona gospodarske namjene pokrenuta je prvenstveno u cilju stvaranja preduvjeta za realizaciju investicijskog projekta na više čestica koje je od Republike Hrvatske kupila tvrtka Bemis, a zbog čega je bilo potrebno brisanje/ukidanje planirane neizgrađene prometnice čime će se omogućiti slobodnije planiranje projekta bez prometnih ograničenja.

Kroz izradu izmjena i dopuna predmetnog plana izvršeno je usklađivanje s Prostornim planom uređenja Grada Ivanić-Grada, prema njegovim zadnjim izmjenama i dopunama te su izvršene i ostale izmjene koje su se pokazale opravdanim kroz postupak izmjena i dopuna Plana.

Predlaže se gradskom vijeću donošenje ove Odluke.